**ОТЧЕТ**

**ЗА ИЗПЪЛНЕНИЕ НА**

**„ГОДИШЕН ПЛАН НА ДЕЙНОСТИТЕ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА АКСАКОВО ЗА ПЕРИОДА 2022-2023 ГОДИНА”**

*Приет с Решение № 54.7. от Протокол № 54/27.04.2023г. на Общински съвет – Аксаково*

През изминалия период, дейностите, заложени в „Годишен план на дейностите за подкрепа за личностно развитие на децата и учениците в Община Аксаково за периода 2022-2023 година.“ се изпълняваха, както следва:

**I ОБЩА ПОДКРЕПА ЗА ЛИЧНОСТНО РАЗВИТИЕ**

**1. Осъвременяване на условията за предоставяне на качествено предучилищно и училищно образование по отношение на материалната база в училища и детски градини.**

През 2022 година започва строеж на нова сграда за Детска градина „Добри Чинтулов“ в с. Въглен, общ. Аксаково, като по проект новата сграда ще се изгради на мястото на сега съществуващата. Поради това дейността на детското заведение, за периода на изграждане на новата сградата се осъществява ремонтираната сграда на НЧ “Васил Левски 1927“. Сградата разполага с два санитарни възела и две мивки, осигурена е топла и студена течаща вода, има помещение за почивка на помощния персонал. В салона на читалището са обособени кътове за почивка, игра и провеждане на ситуации с децата. Храната се предоставя от „Детско хранене“ гр. Аксаково в съдове за еднократна употреба.

През месец февруари на 2023 година децата от ДГ „Добри Чинтулов“, село Въглен също бяха преместени. Дейността на детското заведение, за периода на изграждане на новата сградата, която ще бъде изградена на мястото на сега съществуващата ще се осъществява в ремонтираната сграда на НЧ “Васил Левски 1927“.

**2. Превенция на ранното напускане на образователните институции**

Превенцията за ранно напускане на образователната система се подпомага от Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст, приет с Постановление № 100 на МС от 8 юни 2018 година. В изпълнение на неговите разпоредби със Заповед на Кмета на Общината на територията на Община Аксаково са определени шест района на обхват, които са както следва:

* **Първи район** с обхват гр. Аксаково;
* **Втори район** с обхват от гр. Игнатиево, с. Припек, с. Доброглед и с. Слънчево.
* **Трети район** с обхват с. Любен Каравелово, с. Водица, с. Засмяно, с. Крумово, с. Зорница, с. Ботево и с. Радево;
* **Четвърти район** с обхват с. Изворско;
* **Пети район** с обхват с. Въглен и с. Яребична;
* **Шести район** с обхват с. Кичево, с. Осеново, с. Орешак, с. Климентово, с. Генерал Кантарджиево, с. Куманово, с. Новаково и с. Долище.

Членовете в районите на обхват са определени със Заповед на Началника на РУО – Варна, по предложение на Кмета на Общината и на Директорите на училищата и детските градини и имат следните задължения:

* да предприемат мерки за обхващането в образователната система на идентифицираните чрез ИСРМ деца и ученици в задължителна предучилищна и училищна възраст;
* да предлагат мерки за реинтеграцията в образователната система на идентифицираните чрез ИСРМ деца и ученици, отпаднали от детска градина и училище;
* да предлагат мерки по превенция на включваните в образователната система и идентифицирани в ИСРМ деца и учениците в риск от отпадане;
* да определят комплекс от мерки по отношение на всяко дете, което е идентифицирано като необхванато, отпаднало или застрашено от отпадане от образователната система, и взаимодействат с компетентните институции за прилагане на интегриран подход;
* да планират посещения в домовете на децата и учениците, които подлежат на задължително предучилищно и училищно образование и са отпаднали или са в риск от отпадане; провеждат разговори с родителите, настойниците/попечителите или с лицата, които полагат грижи за децата и учениците, с цел записването им в училище или в детска градина или преодоляването на риска от отпадане;
* да осъществяват пряко взаимодействие с родителите, настойниците/попечителите или с лицата, които полагат грижи за детето, за обхващане и включване на децата и учениците в образователната система;

Към настоящия момент на територията на Общината не са идентифицирани деца и ученици, които да са застрашени от отпадане. Всички деца и ученици, които подлежат на задължително предучилищно и училищно образование са обхванати.

**3. Създаване на условия за развитие на системата на образованието в община Аксаково, като носител на национални ценности и традиции.**

* с активно участие на Община Аксаково, училищата, ЦПЛР и детските градини бяха организирани чествания на редица празници – Първи юни, Празник на град Аксаково, Ден на независимостта, Ден на народните будители, Ден на християнското семейство, Коледни празници, Ден на Васил Левски, Национален празник на Република България, Великден и др.

**4. Създаване на условия за пълноценно използване на свободното време на децата и учениците.**

***Център за подкрепа за личностно развитие:***

* Подбиране и задържане на децата и учениците в школите и предоставяне на професионална и компетентна личностна подкрепа за тяхното развитие;
* Разширяване и обогатяване формите, подкрепящи приобщаващото образование. проучване на интересите, способностите и компетентностите на децата и учениците и създаване на условия за тяхното пълноценно развитие и изява на общинско, областно, национално и международно ниво;
* организиране и провеждане на занимания в групи по интереси в областта на науките, технологиите, изкуствата, спорта, гражданското и здравното образование, както и за придобиване на умения за лидерство;
* организиране на образователна, творческа, спортна дейност за деца и ученици на общинско, областно, национално и международно равнище, включително и през ваканциите;
* участие в общински, областни, национални и международни проекти, програми и форуми в областта на науките, технологиите, изкуствата и спорта,
* осигуряване на условия за утвърждаването на децата като активни субекти на своето развитие;
* съгласуване на формите за педагогическо въздействие с потребностите на децата и учениците и съхраняване на българската национална култура и традиции;

За пълноценно организиране на свободното време на децата и учениците, задоволяване на личните им потребности в различните области на науката и изкуството и предоставяне на възможности за личностна изява в ЦПЛР са сформирани 14 експедиции, клубове и школи с 213 деца и ученици.

**II ДОПЪЛНИТЕЛНА ПОДКРЕПА ЗА ЛИЧНОСТНО РАЗВИТИЕ**

**1. Логопедична работа**

Логопедичната работа в общината на ниво учебно заведение се извършва във всички детски градини и училища, както и в ЦОП- Аксаково.

През изминалия период логопедите, от екипа на ЦОП – Аксаково са работили с тридесет и пет деца и ученици от училищата, а в детските градини в Аксаково и Игнатиево логопедът, назначен от Община Аксаково е работил с шестдесет деца.

**2. Деца и ученици със специални образователни потребности**

През учебната 2021/2022 на ресурсно подпомагане са били 96 деца и ученици, а през 2022/2023г. те са 79.

Обучението на деца със специални образователни потребности и/или с хронични заболявания с се води съобразно изискванията на нормативната уредба.

***Данни за децата със специални образователни потребности за учебната 2022/2023 година***

ОУ „Св. Климент Охридски“, с. Кичево – 12, от които 10 ученици с ресурсно подпомагане в училището (РЦПППО) и 2 ученици в ЦСОП;

СУ „Св. Климент Охридски“, гр. Игнатиево – 12 ученици с ресурсно подпомагане в училището;

СУ „Св. Климент Охридски“, гр. Аксаково – 27 ученици, от които 23 ученици с ресурсно подпомагане в училището и 4 ученици в ЦСОП;

ОбУ „Иван Вазов“, с. Л. Каравелово - 14, от които 13 ученици с ресурсно подпомагане в училището (РЦПППО) и 1 ученик в ЦСОП;

ОУ „Св. Климент Охридски“, с. Изворско – 5 ученици в ЦСОП;

ДГ „Детство мое“, гр. Аксаково – 4 деца с ресурсно подпомагане в детското заведение (РЦПППО);

ДГ „Дружба“, гр. Аксаково – 3 деца с ресурсно подпомагане в детското заведение (РЦПППО);

ДГ „Мир“, гр. Игнатиево – 2 деца с ресурсно подпомагане в детското заведение (РЦПППО);

**III. ИНДИКАТОРИ ЗА ИЗПЪЛНЕНИЕ**

**1. Брой ученици, получили обща и допълнителна подкрепа** - В училищата и детските градини, разположени на територията на Община Аксаково обща подкрепа са получили 1510 ученици в училищата и 570 деца в детските градини, а допълнителна подкрепа са получили 79 ученици *и деца*, както следва:

|  |  |  |
| --- | --- | --- |
| Учебно заведения | Допълнителнаподкрепа | Общаподкрепа |
| ОУ „Св. Климент Охридски“, с. Кичево | 10 | 73 |
| СУ „Св. Климент Охридски“, гр. Игнатиево | 12 | 333 |
| СУ „Св. Климент Охридски“, гр. Аксаково | 23 | 665 |
| ОбУ „Иван Вазов“, с. Л. Каравелово | 13 | 240 |
| ОУ „Христо Смирненски“, с. Въглен | - | 109 |
| ОУ „Св. Климент Охридски“, с. Изворско | - | 111 |
| ДГ „Детство мое“, гр. Аксаково | 4 | 178 |
| ДГ „Дружба“, гр. Аксаково | 3 | 185 |
| ДГ „Мир“, гр. Игнатиево | 2 | 109 |
| ДГ „Славейче“, с. Л. Каравелово | - | 46 |
| ДГ „Детелина“, с. Изворско | - | 25 |
| ДГ „Добри Чинтулов“, с. Въглен | - | 27 |
| ЦСОП | 12 | - |
| **Общо**  | **79** | **2101** |

2. **Брой специалисти, ангажирани в процесите по осигуряване на подкрепа и организиране и обезпечаване на ресурсното подпомагане на децата и учениците:**

ОУ „Св. Климент Охридски“, с. Кичево – 1,5 ресурсен учител, 0,5 логопед, 0,5 психолог и 5 учители;

СУ „Св. Климент Охридски“, гр. Игнатиево – 35 педагози, ресурсен учител, психолог, образователен медиатор, медицинска сестра и логопед, назначени в училището;

СУ „Св. Климент Охридски“, гр. Аксаково - 60 педагози, ресурсен учител, психолог, педагогически съветник и логопед назначени в училището;

ОбУ „Иван Вазов“, с. Л. Каравелово - 10 педагози и екип от ресурсен учител, психолог и логопед назначени в РЦПППО гр. Варна;

ОУ „Христо Смирненски“, с. Въглен – 16 педагози, 1 психолог и 1 специалист от РЦПППО гр. Варна;

ОУ „Св. Климент Охридски“, с. Изворско – децата със СОП се обучават в ЦСОП;

ДГ „Детство мое“, гр. Аксаково – 15 педагози и логопед от Община Аксаково, и ресурсен учител назначен в РЦПППО гр. Варна;

ДГ „Дружба“, гр. Аксаково – 8 педагози и екип от ресурсен учител, психолог и логопед специалисти в РЦПППО гр. Варна и един логопед от Община Аксаково;

ДГ „Мир“, гр. Игнатиево – 10 педагози и ресурсен учител, назначен в РЦПППО гр. Варна;

ДГ „Славейче“, с. Л. Каравелово – 4 педагози;

ДГ „Детелина“, с. Изворско – 2 педагози;

ДГ „Добри Чинтулов“, с. Въглен – 2 педагози и ресурсен учител, назначен в РЦПППО гр. Варна.

3. **Брой педагогически специалисти (педагози), участвали в краткосрочни обучения за развитие на професионалните компетентности за предоставяне на обща и допълнителна подкрепа за личностно развитие:**

ОУ „Св. Климент Охридски“, с. Кичево – 7 специалисти;

СУ „Св. Климент Охридски“, гр. Игнатиево – 16 специалисти;

СУ „Св. Климент Охридски“, гр. Аксаково - 5 специалисти;

ОУ „Иван Вазов“, с. Л. Каравелово - 5 специалисти;

ОУ „Христо Смирненски“, с. Въглен – 4 специалисти;

ОУ „Св. Климент Охридски“, с. Изворско – 2 специалисти;

**5. Процент, спрямо общия брой деца и ученици със СОП:**

ОУ „Св. Климент Охридски“, с. Кичево – 17,14 % ;

СУ „Св. Климент Охридски“, гр. Игнатиево – 3,60 %;

СУ „Св. Климент Охридски“, гр. Аксаково – 4,02 %;

ОУ „Иван Вазов“, с. Л. Каравелово – 5,83 %;

ОУ „Христо Смирненски“, с. Въглен – 4,08 %;

ОУ „Св. Климент Охридски“, с. Изворско – 4,50 %;

ДГ „Детство мое“, гр. Аксаково – 5,6 %;

ДГ „Дружба“, гр. Аксаково – 3,2 %;

ДГ „Мир“, гр. Игнатиево – 5,65 %.

ДГ „Добри Чинтулов“, с. Въглен- 0,5 %;

6**. Брой реализирани проекти и програми, пряко насочени към осигуряване на подкрепа за личностно развитие на децата и учениците:**

* Проект „Подкрепа за приобщаващо образование“ по оперативна програма „Наука и образование за интелигентен растеж, 2014-2020 година“

Осигуряването на подкрепата за личностно развитие на децата и учениците от институциите в системата на предучилищното и училищното образование се осъществява в партньорство между държавните и местните органи и структури, както и с доставчиците на социални услуги.

Община Аксаково осъществява политики в системата на образованието в съответствие със законово регламентираните правомощия. Подкрепата за личностно развитие на децата и учениците изисква подпомагане и координиране на ниво община в частта, в която детските градини, училищата, Център за подкрепа за личностно развитие и ЦОП не могат да се справят самостоятелно.

**ПРЕДСЕДАТЕЛ НА**

**ОБЩИНСКИ СЪВЕТ – АКСАКОВО: …………………...**

 **/СВ. ДОБРЕВА/**